Aleksandar Menšikov
Aleksandar Sergejevič Menšikov (ruski Алекса́ндр Серге́евич Ме́ншиков; 26. avgust 1787. – 2. maj 1867.) bio je ruski general i admiral i guverner Finske od 1831. do 1855. godine.

Aleksandarov istoimeni deda se istakao u Severnom ratu protiv Šveđana. Aleksandar Sergejevič je učestvovao u Napoleonovim ratovima. Godine 1812. i 1813. istakao se odvažnošću prilikom Napoleonovog pohoda na Rusiju. Nekoliko godina kasnije je postao carev bliski saradnik. Godine 1817. imenovan je general-kvartirmajstorom (načelnik štaba) Vrhovne komande. Zbog neslaganja sa Arakčejevim je pao u nemilost cara koji ga je razrešio svih dužnosti. Posle dolaska Nikole I na presto (1825. godina), Aleksandar je reaktiviran i dve godine kasnije postavljen za načelnika štaba ratne mornarice. U Rusko-turskom ratu je zauzeo tvrđavu Anapu. Član je državnog saveta od 1830. godine, a sledeće godine je postao guverner Finske. Učestvovao je i u krimskom ratu. Zbog poraza kod Aljme, Balaklave i Inkermana, smenjen je marta 1855. godine. Umro je 1867. godine.

Eksterni linkovi
Aleksandar Sergejevič Menšikov na Encyclopedia Britannica

Ruski i sovjetski vojskovođe